Liceul Tehnologic T.F.,,Anghel Saligny” – Simeria

Structura: Școala Gimnazială ,,Sigismund Toduță”

**Evaluarea proiectului educațional interdisciplinar**

 **,,Matematica de vacanță, 2023”**

**Clasele V – VIII**

**Anul școlar 2022 - 2023**

 Prin proiectul educațional interdisciplinar ,,Matematica de vacanță, 2023”, derulat pe portalul <http://www.didactic.ro>, la clasele V - VIII, am realizat într-un mod mai cuprinzător organizarea învățării – autoevaluării - evaluării cunoștințelor de matematică prevăzute în Curriculum Național și în Curriculum la Decizia Școlii, la disciplinele: matematică și matematică opțional, precum și a competențelor interdisciplinare ale elevilor.

 **Durata de lucru** la activitățile propuse a fost 01.08.2023 - 29.09.2023.

 **Tipul proiectului** este de învățare constructivă și de rezolvări de probleme, atât la activitățile colaborative, cât și la activitățile independente, având conotație: teoretică, practică, constructivă, distractiv - creativă și recreativă.

 Am realizat temele propuse, cu excepția sesiunii de referate și de comunicări științifice, la termenele stabilite în proiect și pot fi caracterizate ca fiind bune, în raport cu obiectivele cognitive, afectiv-atitudinale și acționale, propuse.

 **Caracteristici:**

- activitățile proiectului au fost subordonate realizării unor obiective concrete, stabilite de profesor și a unor obiective stabilite din proprie inițiativă a elevilor;

- elevii au rezolvat exerciții și probleme, au realizat materiale variate, în mod independent, în perechi și în grupe stabilite după preferințele lor;

- au fost îmbinate cunoștințele teoretice cu activitățile practic – aplicative și evaluative, în raport cu posibilitățile elevilor, ca provocări, ca îndemn la cercetare și căutare și prin :reflecții, formularea unor răspunsuri, rezolvarea unor probleme de matematică, de matematică aplicată în cotidian, de matematică distractivă și recreativă, activități recreativ – educative etc.;

- ca finalitate, efortul depus la realizarea materialelor, după natura lor concretă, s-a materializat prin:

 \* expunerea materialelor realizate de către profesor, Cosma Teodora și de către elevii participanți este parțială, (deoarece nu am avut timp suficient pentru ca elevii să lucreze foarte atent, unii elevi având și dizabilități), în spațiul virtual al proiectului, pe platforma educațională <http://www.didactic.ro>;

 \* rezultatele obținute de către elevi la concursul ,,Matematica de vacanță, 2023”, organizat în cadrul lucrărilor la acest proiect constau în acordarea de diplome de participare celor 25 de elevi participanți;

 \* evaluarea efectelor de ordin afectiv – atitudinal, cum ar fi: autonomie, inițiativă, empatie, responsabilitate, perseverență, cooperare etc. și a unor însușiri socio – morale, cum ar fi: onestitatea, bunul – simț, nettiquete ș.a.

Ca profesor, am avut rolul de coordonator, de animator, de consultant, de evaluator continuu, în cadrul activităților, prin e-mail, din perioada vacanței de vară – 2023 și laclase, după începerea anului școlar 2023 – 2024, de a atenționa elevii referitor la unele dificultăți, de a stabili modul de încheiere a activităților și de prezentator al activităților, prin fotografii și postere.

**Autoevaluare:**

* Prin derularea acestui proiect am reușit să mențin conexiunea între perioada activității din cursul anului școlar 2022 – 2023 și perioada de activitate independentă din vacanța de vară a elevilor, fără a le impune să lucreze în mod special la matematică;
* Am stimulat creativitatea elevilor și interesul lor de a participa la concursul ,,Matematica de vacanță, 2023’’;
* Nu am avut sponsori și am utilizat materiale variate: compendiu, manuale, softuri educaționale, auxiliare didactice și resurse de pe Internet, de pe diferite site-uri în elaborarea materialelor;
* Nu am reușit să stimulez participarea elevilor la sesiunea de referae și de comunicări științifice, dar am reușit să realizez la fiecare pagină a proiectului, minim un material model, să dezvolt pe multiple planuri personalitatea, în formare a elevilor; am lucrat cu calculatoarele electronice, tabletele și cu celularele personale prin intermediul Internetului.

 Mulțumesc, pentru atenție, aprecieri și pentru sprijinul acordat, în special, portalului

 <http://www.didactic.ro> , pentru că a aprobat realizarea la nivel național, on-line, a acestui proiect.

 Simeria, 29.09.2023 Profesor fondator și coordonator, Teodora Cosma